
[bookmark: _Hlk128042744][bookmark: _Hlk127782571]Valsts ieņēmumu dienesta uzraugāmo Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma subjektu noziedzīgi iegūtu līdzekļu legalizācijas, terorisma un proliferācijas finansēšanas risku novērtējums
[bookmark: _Hlk128561745][bookmark: _Hlk128557123][bookmark: _Hlk128386501][bookmark: _Hlk128381976]Kriptoaktīvu pakalpojumu sniedzēji

	
	2023.–2025. gadā

	Subjektu grupa
	Draudi
	Ievainojamība
	Noziedzīgi iegūtu līdzekļu legalizācijas risks

	Kriptoaktīvu pakalojumu sniedzēji 
	V
	V
	V



[bookmark: _Hlk128562209][bookmark: _Hlk220491994][bookmark: _Hlk220405411][bookmark: _Hlk228872052][bookmark: _Hlk220492032]2023. gada 31. decembrī Valsts ieņēmumu dienesta (turpmāk – VID) uzraudzībā bija septiņas personas, kuras sniedz kriptoaktīvu pakalpojumus un no kurām divas minēto darbības veidu bija reģistrējušas pirmo reizi. Savukārt 2024. gada 31. decembrī VID uzraudzībā bija 24 personas, kuras sniedz kriptoaktīvu pakalpojumus un no kurām 21 minēto darbības veidu bija reģistrējušas pirmo reizi. 

Saskaņā ar Nacionālajā noziedzīgi iegūtu līdzekļu legalizācijas, terorisma un proliferācijas finansēšanas risku novērtējuma ziņojumā 2020.–2022. gadam norādīto 2022. gada 31. decembrī VID uzraudzībā bija septiņi kriptoaktīvu pakalpojumu sniedzēji.

[bookmark: _Hlk220492110]VID uzraugāmo kriptoaktīvu pakalpojumu sniedzēju skaits
	
	2022. gads
	2023. gads
	2024. gads

	Kriptoaktīvu pakalpojumu sniedzēju skaits
	7
	7
	24






Salīdzinot ar iepriekšējo vērtēšanas periodu, secināms, ka kriptoaktīvu pakalpojumu sniedzēju skaits ir palielinājies. 2022. gada 31. decembrī VID uzraudzībā bija septiņi kriptoaktīvu pakalpojumu sniedzēji, savukārt 2024. gada 31. decembrī VID uzraudzībā bija 24 kriptoaktīvu pakalpojumu sniedzēji, t. i., par 17 jeb 75 % kriptoaktīvu pakalpojumu sniedzēju vairāk.
[bookmark: _Hlk130978616][bookmark: _Hlk130979339][bookmark: _Hlk129949910]Par VID uzraugāmiem Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma (turpmāk – NILLTPFN likums) subjektiem kriptoaktīvu pakalpojumu sniedzēji tika noteikti no 2019. gada 1. jūlija. 
[bookmark: _Hlk220492598][bookmark: _Hlk128562273]NILLTPFN likuma 1. panta 2.2 punkts (likuma redakcija, kas bija spēkā līdz 29.12.2024.) noteica, ka virtuālā valūta – vērtības digitālais atspoguļojums, kas var būt digitāli nosūtīts, glabāts vai tirgots un funkcionēt kā apmaiņas līdzeklis, bet nav atzīts par likumīgu maksāšanas līdzekli, nav uzskatāms par banknoti un monētu, bezskaidru naudu un elektronisko naudu, kā arī nav monetārā vērtība, kura uzkrāta maksājuma instrumentā, kas tiek izmantots Maksājumu pakalpojumu un elektroniskās naudas likuma 3. panta 10. un 11. punktā minētajos gadījumos. Savukārt NILLTPFN likuma 1. panta 2.3 punkts noteica (likuma redakcija, kas bija spēkā līdz 30.06.2024.), ka virtuālās valūtas pakalpojumu sniedzējs ir persona, kura sniedz virtuālās valūtas pakalpojumus, tai skaitā citu personu emitētās virtuālās valūtas maiņas pakalpojumu sniedzējs, kas lietotājiem nodrošina iespēju veikt virtuālās valūtas maiņu pret citu virtuālo valūtu, saņemot par to komisijas maksu, vai piedāvā iegādāties un atpirkt virtuālo valūtu, izmantojot atzītu likumīgu maksāšanas līdzekli.
Eiropas Parlaments un Eiropas Savienības Padome 2023. gada 31. maijā pieņēma regulu (ES) 2023/1114 par kriptoaktīvu tirgiem un ar ko groza Regulas (ES) Nr. 1093/2010 un (ES) Nr. 1095/2010 un Direktīvas 2013/36/ES un (ES) 2019/1937 (turpmāk – MiCA regula), kas ir piemērojama attiecībā uz kriptoaktīviem un ir stājusies spēkā 2023. gada 
29. jūnijā. MiCA regulas prasības ir piemērojamas kriptoaktīvu tirgus dalībniekiem, kuru vidū personām, kas ir iesaistītas kriptoaktīvu emitēšanā, publiskā piedāvāšanā un pielaišanā tirdzniecībai vai sniedz kriptoaktīvu pakalpojumus.
[bookmark: _Hlk220501732][bookmark: _Hlk220501818]Lai nodrošinātu Finanšu darījumu darba grupas (FATF) rekomendācijās noteiktās prasības attiecībā uz kriptoaktīvu terminoloģiju, NILLTPFN likuma 1. panta 2.2 punktā noteiktais termins “virtuālā valūta” ir aizstāts ar terminu “kriptoaktīvs”. NILLTPFN likuma 1. panta 2.2 punkts (likuma redakcija, kas stājas spēkā 01.07.2024. un zaudēja spēku 29.12.2024.) noteica, ka kriptoaktīvs ir vērtības digitāls atveidojums, ko var digitāli tirgot vai nodot un ko var izmantot maksājumiem vai ieguldījumiem. Savukārt NILLTPFN likuma 1. panta 2.3 punkts (likuma redakcija, kas stājas spēkā 01.07.2024. un zaudēja spēku 29.12.2024.) noteica, ka kriptoaktīvu pakalpojumu sniedzējs ir persona, kas savas profesionālās vai komercdarbības ietvaros klienta vārdā vai tā labā veic vienu vai vairākas šādas darbības:
a) kriptoaktīvu maiņa uz valstu centrālo banku emitētu valūtu,
b) maiņa starp vienu vai vairākiem kriptoaktīvu veidiem,
c) kriptoaktīvu pārvedums,
d) kriptoaktīvu vai tādu instrumentu glabāšana vai pārvaldība, kuri nodrošina kontroli pār kriptoaktīviem,
e) finanšu pakalpojumu sniegšana un dalība finanšu pakalpojumu sniegšanā saistībā ar emitenta piedāvājumu vai kriptoaktīvu pārdošanu.
Kriptoaktīvs neietver valstu centrālo banku emitētas valūtas, vērtspapīra vai cita finanšu aktīva digitālu atveidojumu. Proti, kriptoaktīvs ir vērtības digitāls atveidojums, ko var digitāli tirgot vai nodot un ko var izmantot maksājumiem vai ieguldījumiem. 
Sākot ar 2024. gada 30. decembri, termins “kriptoaktīvs” ir atbilst MiCA regulas 3. panta 1. punkta 5. apakšpunktā lietotajam terminam “kriptoaktīvs” (NILLTPFN likuma 1. panta otrā daļa), jo no minētā datuma MiCA regula ir tieši piemērojama visās Eiropas Savienības dalībvalstīs. MiCA regulas 3. panta 1. punkta 5. apakšpunkts skaidro, ka kriptoaktīvs ir vērtības vai tiesību digitāls atveidojums, ko ir iespējams nodot un uzglabāt elektroniski, izmantojot sadalītās virsgrāmatas tehnoloģiju vai līdzīgu tehnoloģiju.
Līdz MiCA regulas pieņemšanai tika izmantota Eiropas Parlamenta un Padomes 2018. gada 30. maija Direktīva (ES) 2018/843, ar ko groza Direktīvu (ES) 2015/849 par to, lai nepieļautu finanšu sistēmas izmantošanu nelikumīgi iegūtu līdzekļu legalizēšanai vai teroristu finansēšanai, un ar ko groza Direktīvas 2009/138/EK un 2013/36/ES (turpmāk – Direktīva 2018/843), ar kuru tika ieviests pirmais Eiropas Savienības līmeņa virtuālo valūtu regulējums. Direktīvā 2018/843 noteikta virtuālo valūtu definīcija, proti, “virtuālās valūtas” ir vērtības digitāls atspoguļojums, ko neizsniedz vai negarantē centrālā banka vai valsts iestāde, kas nav obligāti piesaistītas likumīgi izveidotai valūtai un kurām nav valūtas vai naudas juridiskā statusa, bet ko fiziskas vai juridiskas personas pieņem kā maiņas līdzekli un ko var pārskaitīt, glabāt un tirgot elektroniskā veidā.
[bookmark: _Hlk220504027][bookmark: _Hlk228869572]Lai noteiktu tiesisko regulējumu kriptoaktīvu tirgus darbībai un veicinātu kriptoaktīvu jomas attīstību Latvijā, 2024. gada 30.  jūnijā stājas spēkā Kriptoaktīvu pakalpojumu likums, kas izstrādāts, lai piemērotu MiCA regulu. Saskaņā ar Kriptoaktīvu pakalpojumu likumā noteikto kriptovalūtu pakalpojumu sniedzējiem, sākot ar 2024. gada 30. decembri, tiks izsniegtas licences kriptovalūtu pakalpojumu sniegšanai. Ar minēto datumu Latvijas Banka pārņēma kriptovalūtu pakalpojumu sniedzēju uzraudzības un kontroles iestādes pienākumus – Latvijas Banka uzrauga personas, kas ir iesaistītas kriptoaktīvu emitēšanā, publiskā piedāvāšanā un pielaidē tirdzniecībai vai sniedz kriptoaktīvu pakalpojumus.
Saskaņā ar NILLTPFN likuma pārejas noteikumu 72. un 73. punktu no 2024. gada 30. decembra VID vairs nereģistrē jaunus un turpina uzraudzīt tikai tos kriptoaktīvu pakalpojumu sniedzējus, kuri sākuši darbību pirms šī datuma, līdz brīdim, kad Latvijas Banka izsniedz vai atsaka personai atļauju saskaņā ar MiCA regulu, bet ne ilgāk kā līdz 2025. gada 30. jūnijam. Ja kriptoaktīvu pakalpojumu sniedzējs ir vēlējies turpināt darbību pēc 2025. gada 30. jūnija tad saskaņā ar NILLTPFN likuma pārejas noteikumu 71. punktu personai līdz minētajam datumam bija jāiesniedz pieteikums Latvijas Bankai, lai saņemtu atļauju saskaņā ar MiCA regulas prasībām. Pamatojoties uz Kriptoaktīvu pakalpojumu likuma pārejas noteikumu 2. punktu, kriptoaktīvu pakalpojumu sniegšanu var turpināt līdz brīdim, kad Latvijas Banka ir izskatījusi pieteikumu un pieņēmusi lēmumu attiecībā uz atļauju sniegt kriptoaktīvu pakalpojumus. 
Ar minēto ir izskaidrojams 2024. gada beigās straujais jaunreģistrēta 21 kriptoaktīvu pakalpojumu sniedzēja pieaugums, lai faktiski līdz 2025. gada beigām varētu sniegt kriptoaktīvu pakalpojumus, iesniedzot pieteikumu Latvijas Bankai un turpinot darbību.
[bookmark: _Hlk220506865]Kriptoaktīvu pakalpojumu sniedzēju darbības atļauju ieviešana palielinās gan vietējo, gan ārvalstu uzņēmumu interesi par saimnieciskās darbības veikšanu Latvijā un radīs tiem starptautisku un konkurētspējīgu, pēc vienotiem standartiem regulētu un uzraudzītu vidi, kurā darboties.

[bookmark: _Hlk127356747][bookmark: _Hlk220507794]Attiecībā uz uzraudzības pasākumiem 2023. gadā sektoram netika veiktas pārbaudes. Savukārt 2024. gadā tika veiktas četras klātienes pārbaudes un divas neklātienes pārbaudes. 2025. gadā tika veiktas divas klātienes pārbaudes un astoņas neklātienes pārbaudes. Vidējais piemērotās soda naudas apmērs veido 850 EUR.


VID veikto uzraudzības pasākumu skaits
	
	2022. gads
	2023. gads
	2024. gads
	2025. gads

	Klātienes pārbaudes 
	9
	0
	4
	2

	Neklātienes pārbaudes 
	0
	0
	2
	8



Salīdzinot ar iepriekšējo vērtēšanas periodu, secināms, ka kriptoaktīvu pakalpojumu sniedzēju skaitam ir tendence palielināties, savukārt veikto pārbaužu skaits ir samazinājies. 
[bookmark: _Hlk228871168][bookmark: _Hlk228876859]2025. gadā sektorālo risku novērtēšanas procesā tika veikta līdz šim apjomīgākā subjektu anketēšana, kopumā aptaujājot gandrīz 7000 subjektu, tai skaitā arī kriptoaktīvu pakalpojumu sniedzējus. Aptaujā par likuma subjekta darbību, klienta profilu un naudas plūsmu 2025. gadā ir piedalījies tikai viens respondents no visiem VID reģistrētajiem kriptoaktīvu pakalpojumu sniedzējiem. Tādējādi jāuzsver, ka kriptoaktīvu pakalpojumu sniedzēju statistiskie rādītāji nevar tikt izmantoti vispārīgu secinājumu izdarīšanai par konkrēto sektoru, jo no visiem VID 2024. gadā reģistrētajiem kriptoaktīvu pakalpojumu sniedzējiem tikai viens subjekts ir piedalījies aptaujā. Tādējādi nav iespējams novērtējuma periodā 2023.–2025. gadā sniegt vērtējumu par šo sektora grupu.

Finanšu izlūkošanas dienestā (turpmāk – FID) 2023. gadā nav saņemts neviens ziņojums, 2024. gadā saņemti seši ziņojumi un 2025. gadā saņemti astoņi ziņojumi par aizdomīgiem darījumiem par šo sektoru. Savukārt,  2023. gadā par aizdomīgiem darījumiem nav ziņojis neviens kriptokatīvu pakalojuma sniedzējs, 2024. gadā ziņojis viens un 2025. gadā arī ziņojis viens kriptoaktīvu pakalpojumu sniedzējs par aizdomīgiem darījumiem.
FID nosūtītajos ziņojumos par aizdomīgiem darījumiem izmantotās aizdomīga darījuma vai darbības noziedzīga nodarījuma tipoloģijas un grupas pazīmes: 
-T11 – klienta zināšanas, pieredze vai pieejamie resursi nav samērīgi ar veiktajiem vai plānotajiem darījumiem un tam nav loģiska skaidrojuma;
- T15 – klients veic aizdomīgus darījumus ar virtuālajām valūtām;
- T22 – klients ierodas trešo personu pavadībā un/vai atbildot uz jautājumiem, konsultējas ar citu personu un tam nav loģiska skaidrojuma;
- T23 – klienta (fiziskas personas) darījumi nav samērīgi ar tā deklarētajiem ienākumiem un tam nav loģiska izskaidrojuma;
- ANIL – autonoma noziedzīgi iegūtu līdzekļu legalizācija (predikatīvais noziedzīgs nodarījums nav identificēts);
- AMAN – mantiskie noziegumi (tostarp zādzība, laupīšana, krāpšana, piesavināšanās u. c.);
- ANOD – noziedzīgs nodarījums valsts ieņēmumu (bij. nodokļu) jomā;
- APRO – profesionāla noziedzīgi iegūtu līdzekļu legalizācija;
- ADEK – izvairīšanās no skaidras naudas deklarēšanas.

[bookmark: _Hlk128563508][bookmark: _Hlk130982234][bookmark: _Hlk127432378]2023. gadā sankcijas par NILLTPFN likuma un Starptautisko un Latvijas Republikas nacionālo sankciju likuma (turpmāk – Sankciju likums) pārkāpumiem tika piemērotas vienam subjektam, kurš ir reģistrējies kā kriptoaktīvu pakalpojumu sniedzējs:
· viens lēmums par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas 800 EUR piemērošanu;
2024. gadā sankcijas par NILLTPFN likuma un Sankciju likuma pārkāpumiem kriptoaktīvu pakalojumu sniedzējiem netika piemērotas.
[bookmark: _Hlk228874157]2025. gadā sankcijas par NILLTPFN likuma un Sankciju likuma pārkāpumiem tika piemērotas diviem subjektiem, kuri ir reģistrējušies kā kriptoaktīvu pakalpojumu sniedzēji:
· viens lēmums par darbības apturēšanu, piemērojot liegumu izmaiņu reģistrācijai komercreģistrā komercsabiedrības reorganizācijai un dalībnieku maiņai un soda naudas piemērošanu;
· viens lēmums par soda naudas piemērošanu.

[bookmark: _Hlk128563632]Izplatītākie pārkāpumi:
· nav aktualizēta iekšējās kontroles sistēma;
· nav veikti klienta identifikācijas un izpētes pasākumi, darījumu uzraudzība;
· nav apzināti klienta NILLTPFN riski;
· nav veikts klientu sankciju riska novērtējums.


Kriptoaktīvu pakalpojumu sniedzēju galvenie ievainojamības faktori ir: 
­	izplatīta neklātienes pakalpojumu sniegšana;
· anonimitāte.


Galvenie identificētie riski kriptoaktīvu pakalpojumu sniedzējiem:
· netiek veikta klientu izpēte.
· netiek veikta klientu NILLTPFN risku un sankciju risku novērtēšana.

